From: <Saved by Windows Internet Explorer 7>
Date: Tue, 23 Oct 2007 11:04:56 +0700

25 กันยายน 2550

เรื่อง ชี้แจงเกี่ยวกับนโยบายการจ่ายเงินปันผล

เรียน กรรมการและผู้จัดการ
ตลาดหลักทรัพย์แห่งประเทศไทย

บริษัท ซิตี้ สตีล จำกัด (มหาชน) ("บริษัทฯ") ขอเรียนชี้แจงเพิ่มเติมเกี่ยวกับนโยบายการจ่าย
เงินปันผลของบริษัทฯ ดังนี้

เนื่องจากบริษัทฯ ได้เปลี่ยนแปลงนโยบายการบันทึกบัญชีของเงินลงทุนในบริษัทย่อยในงบ
การเงินเฉพาะกิจการจากวิธีส่วนได้เสียมาเป็นวิธีราคาทุนในไตรมาสที่ 2 ของรอบระยะเวลาบัญชี
2549/2550 สิ้นสุดวันที่ 31 มกราคม 2550 เพื่อให้เป็นไปตามข้อกำหนดใหม่ของมาตรฐานการบัญชี ฉบับ
ที่ 44 ซึ่งการเปลี่ยนแปลงนโยบายดังกล่าวทำให้กำไรสุทธิในงบการเงินเฉพาะกิจการไม่เท่ากับกำไรสุทธิ
ในงบการเงินรวม

ดังนั้นเพื่อให้เกิดความชัดเจนและความเข้าใจที่ตรงกันระหว่างบริษัทฯ กับผู้ถือหุ้นและผู้ลงทุน
ทั่วไป ที่ประชุมคณะกรรมการ ครั้งที่ 3/2550 วันที่ 24 กันยายน 2550 จึงได้มีมติกำหนดนโยบายในการ
จ่ายเงินปันผลให้แก่ผู้ถือหุ้นโดยพิจารณาจากงบการเงินรวม ในอัตราประมาณร้อยละ 40 ของกำไรสุทธิ
หลังหักภาษีเงินได้ และหักสำรองตามกฎหมาย ทั้งนี้การจ่ายเงินปันผลดังกล่าวอาจมีการเปลี่ยนแปลง
ขึ้นอยู่กับผลการดำเนินงาน ฐานะการเงิน และแผนการลงทุนของบริษัทฯในอนาคต

จึงเรียนมาเพื่อโปรดทราบ

ขอแสดงความนับถือ

(นางสาวสุพัตรา พงศ์รัตนเดชาชัย)
ประธานเจ้าหน้าที่ฝ่ายการเงิน